tomron87/hebrew-wikipedia-sentences-corpus huggingface dataset:
ההצעה אושרה ברוב משמעותי, אך בוטלה בעקבות וטו שהטיל נשיא אגודת הסטודנטים, וויל סמלקו.
באפריל 2013 אישרה מליאת הסנאט של אגודת הסטודנטים הצעה אחרת, אשר קראה לאוניברסיטת קליפורניה למשוך את השקעותיה משלוש חברות המשקיעות בפרויקטים הקשורים בסכסוך הערבי-ישראלי: "קאטרפילר", אשר מספקת דחפורים לצה"ל; HP, אשר מספקת ציוד טכנולוגי למחסומים; ו"סמנט רודסטון הולדינגס", אשר מוכרת ציוד בנייה לגדר ההפרדה.
חלקים מהסרט "הבוגר" צולמו באוניברסיטת קליפורניה בלוס אנג'לס ובאוניברסיטת דרום קליפורניה, אך בסרט הם מוצגים כאילו צולמו בברקלי.
בחלקים אחרים בסרט מצולם הקמפוס בברקלי.
בסרט "פורסט גאמפ", פורסט פוגש את ג'ני וחברה ווסלי בהפגנה נגד מלחמת וייטנאם בוושינגטון.
ג'ני מספרת לפורסט שהיא גרה עם ווסלי בברקלי, שם הוא נשיא סניף של סטודנטים למען חברה דמוקרטית.
בסרט "אינסטינקט בסיסי" הדמות הראשית קת'רין טרמל הייתה בוגרת ברקלי, ואף הייתה חשודה ברצח הפרופסור שלה.
בסרט" מחר לנצח" מסדרת "ג'יימס בונד" אחד מהסוכנים המסייעים לבונד מעיר כי המדען בסרט, העובד בשביל הנבל הראשי בסרט, היה סטודנט רדיקלי בברקלי בשנות ה-60.
בסרט "תפוס אותי אם תוכל", הדמות הראשית פרנק (לאונרדו דיקפריו) מעמיד פנים שיש לו תואר במשפטים מברקלי, כדי להרשים את ארוסתו ואביה, שלאחר מכן מתברר שיש לו תואר אמיתי במשפטים מברקלי.
בוגרים פיקטיביים של ברקלי הופיעו בסרטים ובתוכניות טלוויזיה כמו: "The O.C.", "האנטומיה של גריי", "24" ו"הבית הלבן".
בספר "תיק הראיות" מאת ג'ון באנוויל, הגיבור פרדי מונגומרי הוא דוקטורנט מבטיח בברקלי שמחליט לפרוש מלימודיו.
אוניברסיטת קליפורניה היא ציבורית בקליפורניה.
המטה שלה באוקלנד, והיא מורכבת מ־10 קמפוסים בברקלי, דייוויס, אירוויין, לוס אנג'לס, , ריברסייד, סן דייגו, סן פרנסיסקו, סנטה ברברה וסנטה קרוז, לצד מרכזי מחקר ומרכזים אקדמיים רבים מחוץ לקליפורניה.
היא אחת משלוש מערכות ההשכלה הגבוהה הציבורית בקליפורניה.
פרסומים מרכזיים מדרגים בדרך כלל את רוב הקמפוסים באוניברסיטת קליפורניה כאחד מהאוניברסיטאות הטובות בעולם.
בשנת 1900, אוניברסיטת קליפורניה הייתה אחד ממייסדי איגוד האוניברסיטאות האמריקאיות (AAU) ומאז שנות ה־70 שבעה מהקמפוסים שלה, בנוסף לברקלי, התקבלו לאיגוד.
ברקלי, דייוויס, אירווין, לוס אנג'לס, סנטה ברברה, סנטה קרוז וסן דייגו נחשבים ל, מה שהופך את קליפורניה למדינה עם הכי הרבה אוניברסיטאות במדינה שמחזיקות בתואר.
בקמפוסים של אוניברסיטת קליפורניה יש מספר רב של סגל מכובד כמעט בכל דיסציפלינה אקדמית, כאשר הסגל והחוקרים של אוניברסיטת קליפורניה זכו ב־71 פרסי נובל נכון לשנת 2021.
בעשרת הקמפוסים של המערכת יש קבוצה משולבת של 295,573 סטודנטים (נכון לשנת 2023), 25,400 חברי סגל, 173,300 אנשי צוות ולמעלה משני מיליון בוגרים חיים.
הקמפוס החדש ביותר שלה במרסד נפתח בסתיו 2005. בתשעה קמפוסים לומדים בם סטודנטים לתואר ראשון ושני; בקמפוס אחד, אוניברסיטת קליפורניה בסן פרנסיסקו, רושמת רק סטודנטים לתארים מתקדמים ומקצועיים במדעי הרפואה והבריאות.
בנוסף, הממוקם בסן פרנסיסקו מסונף לאוניברסיטת קליפורניה וחולק את שמה, אך הוא אוטונומי.
אוניברסיטת קליפורניה היא חלק מ ציבורית של המדינה בת שלוש מערכות, הכוללת גם את מערכת (CSU) (23 קמפוסים) ואת מערכת (116 קולג'ים).
אוניברסיטת קליפורניה מנוהלת על ידי מועצת מנהלים שהאוטונומיה שלה משאר ממשלת קליפורניה מוגנת על ידי .
האוניברסיטה גם מנהלת או שותפה לניהול שלוש עבור מחלקת האנרגיה של ארצות הברית (DOE): המעבדה הלאומית לורנס ברקלי (LBNL), המעבדה הלאומית לורנס ליברמור (LLNL) והמעבדה הלאומית לוס אלמוס (LANL).
אוניברסיטת קליפורניה נוסדה ב־23 במרץ 1868 ופעלה באוקלנד, שם ירשה את נכסי לפני שעברה לברקלי ב־1873. במהלך שמונת העשורים הבאים, הוקמו מספר שלוחות ותוכניות לוויין ברחבי המדינה.
במרץ 1951, אוניברסיטת קליפורניה החלה לארגן את עצמה מחדש למשהו שונה מהקמפוס שלה בברקלי, היא הצליחה להתפתח למערכת אוניברסיטאות מ־1957 עד 1960. באותה תקופה מונו נשיאים לקמפוסים נוספים ולכל אחד מהם הוענקה מידה מסוימת של אוטונומיה גדולה יותר.
עשרת הקמפוסים של אוניברסיטת קליפורניה:
אוניברסיטת קליפורניה בברקלי (UC Berkley)
אוניברסיטת קליפורניה בלוס אנג'לס (UCLA)
אוניברסיטת קליפורניה בסן דייגו (UCSD)
אוניברסיטת קליפורניה בסן פרנסיסקו (UCSF)
אוניברסיטת קליפורניה בסנטה ברברה (UCSB)
אוניברסיטת קליפורניה בסנטה קרוז (UCSC)
כאוניברסיטה של מדינת קליפורניה, שכר הלימוד מסובסד על-ידי המדינה.
אולם היקף הסבסוד מצטמצם וקטן.
ב־1980 עמד שכר הלימוד השנתי על 776 דולר ואילו עד 2011 האמיר שכר הלימוד לכדי 13,218 דולר.
האוניברסיטה מחזיקה בהוצאת ספרים עצמאית, בשם "הוצאת אוניברסיטת קליפורניה" ("UC Press").
החל מ־2020, משמש כנשיא האוניברסיטה.
אוניברסיטת קלגנפורט היא אוניברסיטה בעיר קלגנפורט שבאוסטריה.
האוניברסיטה הוקמה בשנת 1971 והחלה את דרכה כמכללה ללימודי חינוך.
מאז אוקטובר 2004 השם הרשמי של האוניברסיטה בגרמנית הוא "האוניברסיטה האלפית-אדריאטית של קלגנפורט" (Alpen-Adria Universität Klagenfurt) על מנת להדגיש את הקשרים הבין-תרבותיים בין האלפים והים האדריאטי הנמצאים שניהם בקרבת העיר.
נכון ל-2018 לומדים באוניברסיטה יותר מ-11,600 סטודנטים והסגל מונה כ-1,500 מרצים, חוקרים ואנשי הנהלה.
האוניברסיטה שוכנת במבנה הצופה על אגם ורטר.
הפקולטה ללימודי תרבות כוללת אחת עשרה מחלקות בתחום מדעי הרוח והחברה, ומרכז פקולטה אחד.
תחום העיסוק העיקרי של הפקולטה הוא מנהל עסקים, והוא נחקר בשילוב עם משפטים, סוציולוגיה, כלכלה לאומית וגאוגרפיה (גם כלכלית).
הפקולטה למחקר בינתחומי ולהוראה (IFF) עוסקת בפיתוח של מחקר, הוראה וארגון.
מטרתה היא לטפל בבעיות חברתיות נבחרות, באמצעות תכנון תהליכי מחקר ולמידה מתאימים.
מחלקה להתפתחות חינוכית ולהתפתחות הוראה
מחלקה לתקשורת מדע ולחקר השכלה גבוהה
הפקולטה עוסקת במחקר ובהוראה בתחומי מדעי המחשב, טכנולוגיות מידע ותקשורת ומתמטיקה הנדסית, והוקמה בינואר 2007. היא פוצלה מתוך הפקולטה "לכלכלה ולמדעי המחשב", וכוללת תחומי מחקר שלא נחקרו במסגרת הפקולטה הקודמת.
בסך הכל מורכבת הפקולטה מתשע מחלקות ומציעה ארבע תוכניות המעניקות תואר בוגר אוניברסיטה, ארבע תוכניות המעניקות תעודת מוסמך אוניברסיטה, שתי תוכניות לדוקטורט ושתי תוכניות הכשרה למורים.
אוניברסיטת קטר היא אוניברסיטה בדוחה, בירת קטר.
קטר דואגת לחינוך חינם איכותי, החל מהגן ועד לסיום המסלול האקדמי.
ריבוי האוניברסיטאות והמכללות בקטר יוצא דופן.
בקרבת עיר הבירה דוחה נבנתה "עיר החינוך", שהיא עיר המיועדת כולה למחקר ולהשכלה, תושביה הם סטודנטים וחוקרים, ונמצאים בה סניפים של אוניברסיטאות מרחבי ארצות הברית.
מעבר לכך קיים בדוחה ובמדינה כולה עושר של אוניברסיטאות.
באוניברסיטת קטר למדו בשנת 2002 8,621 תלמידים, 73% מהם נשים.
חלקם של הקורסים נלמדים בשפה הערבית, וחלק גדול מהם בשפה האנגלית.
אוניברסיטת קטר מורכבת מריכוז של שישה מוסדות לימוד:
מכללה ללימודי השריעה ולימודי האסלאם
מכללה ללימודי כלכלה ומנהל ציבורי.
בנייני האוניברסיטה בנויים בסגנון מודרני אך קטרי מסורתי, ומתפרשים על פני אזור של שמונה קמ"ר.
ברשות האוניברסיטה גם חוות ניסיונות במרחק 65 ק"מ מהעיר דוחה.
משנת 2016 פרופסור מרים אלמעאדיד מכהנה בתפקיד סגנית נשיא אוניברסיטת קטר למחקר ולימודים מתקדמים.
אלמעאדיד הייתה מנהלת המרכז לחומרים מתקדמים (CAM).
בדצמבר 2015 העניקה האוניברסיטה תואר דוקטור לשם כבוד הראשון שניתן על ידה, לנשיא טורקיה רג'פ טאיפ ארדואן, כעדות לקשרים המתפתחים בין קטר ובין טורקיה.
אוניברסיטת קליפורניה בדייוויס הוא אחד מעשרת הקמפוסים של אוניברסיטת קליפורניה, השוכן בדייוויס, עיר אמריקנית חקלאית-למחצה בצפונה של מדינת קליפורניה, לצד הכביש המהיר בין הערים סן פרנסיסקו לסקרמנטו.
ב-1905 נוסדה כחווה ללימודי מקצועות החקלאות של אוניברסיטת המדינה של קליפורניה (CSU).
ב-1959 הפכה לקמפוס עצמאי מהאוניברסיטה, בהתאם ל שייצר נשיא האוניברסיטה לשעבר קלארק קר.
האוניברסיטה כיום נמנית עם עשר האוניברסיטאות הציבוריות המובילות בארצות הברית, ולכן נחשבת מקבילה ברמתה לאוניברסיטאות הפרטיות של ליגת הקיסוס.
האוניברסיטה חברה ברשת אוניברסיטאס 21, בהתאגדות אוניברסיטאות האוקיינוס השקט (APRU), באיגוד האוניברסיטאות האמריקניות (AAU) ובאיגוד אוניברסיטאות המחקר (URA).
האוניברסיטה כוללת כיום את כל תחומי הלימוד האקדמיים: מדעי החברה והרוח, אמנות, מדעי הטבע, הנדסה, חקלאות ומדעי הסביבה, מנהל עסקים, משפטים ובית ספר לרפואה.
תחומי לימוד ומחקר ייחודיים (יחסית) לדייוויס הם וטרינריה (בית הספר היחיד בקליפורניה) וייננות.
למחלקה לייננות מיוחס חלק גדול מההתקדמות בענף היין בקליפורניה.
קולג'ים ובתי ספר לתארים מתקדמים ומקצועיים
האוניברסיטה נמצאת בקמפוס רחב ידיים ששטחו כ-22 קמ"ר, ובו מדשאות רבות, מזרקות, פסלים וגן בוטני (ארבורטום) המכיל למעלה מ-4,000 מיני צמחים.
אמצעי תחבורה נפוץ בקמפוס ובעיר הסמוכה הוא אופניים.
ישנם שבילי אופניים רבים המופרדים מהכבישים ואף רמזורים מיוחדים לאופניים.
נבחרת הרכיבה של האוניברסיטה זכתה באליפות הליגה הלאומית של האוניברסיטאות בארצות הברית בשנים 1996, 2001 ו-2006.
באוניברסיטה כ-2,000 חברי סגל, בהם שמונה עשר חברים באקדמיה הלאומית למדעים של ארצות הברית (NAS), שישה חברים ב (NAE), שני חתני פרס נובל, שלושה חתני פרס פוליצר, חתן מדליית פילדס במתמטיקה, שלושה עמיתי מקארתור, זוכה אחד במדליית החירות הנשיאותית ואחד במדליה הלאומית למדעים.
ספורטאים מדייוויס זכו בסך הכול ב-10 מדליות אולימפיות.
תקציב המחקר של האוניברסיטה, כ-450 מיליון דולר בשנה, הוא ה-14 בגודלו בארצות הברית.
News & World Report לשנת 2024, דייוויס מדורגת במקום ה-28 בארצות הברית בלימודים לתואר ראשון (ובמקום וה-6 בין האוניברסיטאות הציבוריות).
בין בוגריה של אוניברסיטת קליפורניה בדייוויס:
לונדון בריד - פוליטיקאית, ראש עיריית סן פרנסיסקו
קארן ג'וי פאולר - סופרת
טרייסי קולדוול דייסון - אסטרונאוטית וכימאית
אוניברסיטת קליפורניה בלוס אנג'לס היא אוניברסיטת מחקר ציבורית בלוס אנג'לס שבקליפורניה, אחד מעשרת הקמפוסים של אוניברסיטת קליפורניה.
האוניברסיטה נוסדה ב-1919 כשלוחה של אוניברסיטת קליפורניה.
קמפוס האוניברסיטה הוא השני שהוקם במסגרת מערכת האוניברסיטאות של קליפורניה, והאוניברסיטה היא הגדולה ביותר בקליפורניה מבחינת מספר הסטודנטים הכולל.
האוניברסיטה חברה בהתאגדות אוניברסיטאות האוקיינוס השקט, חברה באיגוד אוניברסיטאות המחקר, מדורגת כאוניברסיטה הציבורית הטובה ביותר בארצות הברית ונחשבת לאחת מהאוניברסיטאות הטובות בעולם.
במרץ 1881 אישר בית המחוקקים של קליפורניה הקמת סניף דרומי של בית ספר ה"נורמלי" של קליפורניה במרכז לוס אנג'לס; בית ספר נורמלי (Normal School) הוא סמינר למורים והמוסד המקורי הפך לימים לאוניברסיטת המדינה בסן חוזה.
סניף בית הספר בלוס אנג'לס נפתח ב-29 באוגוסט 1882, במקום שבו שוכנת כיום הספרייה המרכזית של מערכת הספרייה הציבורית של לוס אנג'לס.
ב-1914 בית הספר עבר לקמפוס חדש ברחוב ורמונט שבהוליווד.
ב-1919 הפך בית הספר לסניף השני של אוניברסיטת קליפורניה (עד אז, רק הקמפוס המרכזי בברקלי היה קיים) ונוסף לו מסלול לתואר ראשון.
ב-1933 קבלה UCLA אישור להציע מסלול לתואר שני וב-1936 מסלול לדוקטורט.
ב-1951 מונה נגיד (Chancellor) נפרד לקמפוס (עד אז ניהל נשיא האוניברסיטה של קליפורניה ישירות גם את UCLA).
הדבר ביסס את מעמדה כאוניברסיטה בזכות עצמה ולא שלוחה של ברקלי.
News & World Report האוניברסיטה נמצאת במקום ה-14 ברשימת האוניברסיטאות הטובות ביותר בעולם לשנת 2022–2023 ומקום ראשון בין האוניברסיטאות הציבוריות בארצות הברית.
מספר הפונים בבקשה להתקבל לאוניברסיטה לסתיו 2022 היה הגבוה מבין כל האוניברסיטאות בארצות הברית: 149,815. מהם 12,844 (9%) התקבלו ללימודים.
אף שבאוניברסיטה תלמידים מכל העולם ומכל מדינות ארצות הברית, למעלה מ-90% מהלומדים באוניברסיטה מוצאם מקליפורניה.
בשנת 2021, נכנסה האוניברסיטה לראשונה לדירוג ה-T14 היוקרתי, על פי השבועון U.S.
News & World Report, המדרג את הפקולטות הטובות ביותר למשפטים בארצות הברית.
חברי הסגל כוללים חתני פרס נובל, אנשי מדע מובילים ועובדי ציבור בכירים.
ב־13 ביוני 2024, השתלטו פרו פלסטינים על בניין באוניברסיטה ולקחו את נשיא האוניברסיטה ועובדים נוספים כבני ערובה.
בסוף שנות ה-20 של המאה העשרים, האוניברסיטה עברה לקמפוס הנוכחי שלה, שממוקם מערבית לבוורלי הילס וגובל בצפון בשכונת בל אייר.
כאשר החלו הלימודים בקמפוס ב-1929, היו בו ארבעה בניינים בלבד.
כיום הקמפוס כולל 163 בניינים ומשתרע על שטח של 1.7 קמ"ר.
בית הספר אנדרסון למנהל עסקים מדורג 17 בארצות הברית.
בית הספר למשפטים מדורג 15 בארצות הברית.
בית הספר דייוויד גפן לרפואה מדורג 13 בארצות הברית.
בית הספר סמואלי להנדסה מדורג 16 בארצות הברית.
בית הספר לחינוך מדורג 3 בארצות הברית.
לפי דירוג שנחאי המוערך, אשר בוחן פרמטרים רבים, דורגה האוניברסיטה במקום ה-13 בעולם, מה שהציב אותה מעל אוניברסיטאות יוקרתיות רבות בארצות הברית ובעולם כגון: אוניברסיטת דיוק, אוניברסיטת פנסילבניה, אוניברסיטת ורג'ניה, אוניברסיטת ניו יורק, אוניברסיטת לונדון ועוד.
קבוצות הספורט של האוניברסיטה נקראים ה"ברוינז" (Bruins) וצבעם כחול וזהב.
הקבוצות משתתפות בחטיבה 1 של התאחדות ספורט הקולג'ים הלאומי (NCAA).
האולם המשמש קבוצות אלו הוא הפאולי פביליון.
בין הספורטאים המפורסמים בתולדות המכללה: ג'קי רובינסון, ג'מאל וילקס, ביל וולטון, רג'י מילר, טרוי גלאוס, בארון דייוויס, אמנדה פריד, ג'ורדן פארמר, קווין לאב, זאק לאבין, ראסל וסטברוק, לונזו בול, וכרים עבדול-ג'באר.
אוניברסיטת קליפורניה באירוויין נוסדה בשנת 1965 והיא אחד מעשרת הקמפוסים של אוניברסיטת קליפורניה.
היא נמצאת בעיר אירוויין שבקליפורניה.
האוניברסיטה נמנית עם עשר האוניברסיטאות הציבוריות המובילות, נחשבת מקבילה ברמתה לאוניברסיטאות ליגת הקיסוס הפרטיות, והמגזין U.S.
News & World Report זיכה אותה בדירוג Tier 1 לאיכות אקדמית.
האוניברסיטה נקראת על שם חוות אירוויין, שטח אדמה שהיה שייך בעבר לחברת אירוויין.
החברה תרמה לאוניברסיטת קליפורניה 4,000 דונמים תמורת דולר אחד ומכרה לה 2,000 דונמים נוספים.
בשנת 1971 קמה העיר אירוויין סביב הקמפוס, על פי תוכנית של האוניברסיטה ושל חברת אירוויין.
האוניברסיטה מפעילה גם את מערך מדעי הבריאות באירוויין ואת ספינת הדגל שלו – המרכז הרפואי של אוניברסיטת קליפורניה באירוויין בעיר אורנג', את הגן הבוטני ואף חלק ממערך שמורות הטבע של אוניברסיטת קליפורניה.
אוניברסיטת קליפורניה באירוויין, כמו גם אוניברסיטת קליפורניה בסן דייגו ואוניברסיטת קליפורניה בסנטה קרוז, הוקמו בשנות השישים כחלק מתוכנית האב של קליפורניה לחינוך גבוה.
בשנות החמישים זיהתה אוניברסיטת קליפורניה את הצורך בקמפוסים חדשים, הן למען החיילים המשוחררים ששבו ממלחמת העולם השנייה והיו זכאים, על פי חוק, ללימודים גבוהים בחינם, והן לקראת המספר הגדול של הנרשמים הצפויים, כאשר יתבגרו בני דור הבייבי בום.
אחד הקמפוסים החדשים תוכנן להיות באזור לוס אנג'לס.
המיקום שנבחר היה חוות אירוויין, שטח חקלאי שחצה את מחוז אורנג' מצפון לדרום.
האתר הזה נבחר כדי לתת מענה לאוכלוסייה הגדלה של המחוז, להשלים את הצמיחה של הקמפוסים השכנים של אוניברסיטת קליפורניה בלוס אנג'לס ובריברסייד, ולאפשר בנייה של קהילה מתוכננת באזור שמסביב לקמפוס.
שלא כשאר הקמפוסים של אוניברסיטת קליפורניה, הקמפוס באירוויין לא נקרא על שם העיר שבתוכה הוקם.
למעשה, כאשר הקמפוס הוקם בשנת 1965, העיר אירוויין לא הייתה קיימת עדיין.
היא נוסדה בשנת 1975. השם אירוויין מתייחס לבעל האדמות ג'יימס אירוויין, שניהל את חוות אירוויין בת 380,000 הדונמים.
בשנת 1960 מכרה חברת אירוויין 4,000 דונם משטח החווה לאוניברסיטת קליפורניה תמורת דולר אחד בלבד, כי מדיניות החברה אסרה על תרומת קרקעות לישות ציבורית.
האוניברסיטה רכשה 2,000 דונם נוספים בשנת 1964, לצורך דיור ופיתוח מסחרי.
חלק גדול מהאדמות שלא נרכשו בידי האוניברסיטה (ונמצאות היום בתחומי הערים אירוויין, טסטין, ניופורט ביץ' וניופורט קואסט), שייכות היום לחברת אירוויין.
באותה תקופה שכרה האוניברסיטה את שירותיו של משרד האדריכלים של ויליאם פריירה לתכנון-על של אזור חוות אירוויין.
כוונתו של פריירה הייתה שהקמפוס של אוניברסיטת קליפורניה באירוויין ישלים את העיר השכנה, והשניים אכן צמחו במקביל.
אחרי שהאוניברסיטה התחילה לפעול בשנת 1965, הוקם ב-1971 תאגיד הערים אירוויין, והעיר נוסדה רשמית ב-1975.
הנשיא הראשון של אוניברסיטת קליפורניה באירוויין, דניאל ג' אולדריץ' (Daniel G.
Aldrich), בנה את תוכנית הלימודים האקדמית הראשונה סביב המכללה לאמנויות, לספרות ולמדע, סביב בית הספר למנהל למוסמכים וסביב בית הספר להנדסה.
המכללה הציעה אז עשרים נושאי לימוד בחמש "מחלקות" (שנקראות היום בתי ספר): ביולוגיה, אמנויות, מדעי הרוח, פיזיקה ומדעי החברה.
אולדריץ' הוא העומד גם מאחורי המגוון הרחב של בעלי החיים והצמחים שבקמפוס, התואמים לאקלים הים-תיכוני המקומי.
הוא האמין שבחירה זו משרתת מטרות אסתטיות, סביבתיות וחינוכיות.
בעשרים ביוני 1964 הכריז נשיא ארצות הברית לינדון ג'ונסון על פתיחת אוניברסיטת קליפורניה באירוויין בפני קהל של 15,000 איש, ובארבעה באוקטובר 1965 הקמפוס התחיל לפעול עם 1,589 סטודנטים, 241 עובדים, 119 חברי סגל ו-43 עוזרי הוראה.
אבל בנייתם של רבים מהמבנים טרם הסתיימה וגם פיתוח הנוף עוד היה בעיצומו, ובאופן כללי, רק כ-75% מהקמפוס הושלמו.
ב-25 ביוני 1966 נערך טקס חלוקת התארים הראשון, והוענקו בו תוארי .B.A לארבעה עשר סטודנטים, שלושה תוארי .M.A ודוקטורט אחד.
בשנת 1965 הצטרף לאוניברסיטה בית הספר לרפואה אוסטיאופתית של קליפורניה, בית הספר לרפואה הוותיק ביותר שפעל ברציפות בדרום מערב ארצות הברית.
למרות מחאותיהם של חברי הסגל, נכנעה האוניברסיטה ללחצים של המושל בראון ורכשה מהממשלה את המרכז הרפואי של מחוז אורנג'.
בכך נסתם הגולל על הרעיון להקים בית חולים לימודי בקמפוס.
גורמים שונים הכשילו ניסיונות נוספים שנעשו במשך השנים להפעיל מרכז רפואי שלם בתוך בית הספר.
אוניברסיטת קליפורניה באירוויין היא המעסיק הגדול ביותר במחוז אורנג', והיא תורמת 4.2 מיליארד דולר למחזור המסחר השנתי.
התקציב התפעולי שלה ב-2008 היה כמעט 1.9 מיליארד דולר, וכלל מימון בגובה 328 מיליון דולר למחקר מחוץ לכותלי האוניברסיטה.
האוניברסיטה מציעה עוד הרבה אפשרויות לימוד בתחומים שונים, החל בתוכניות התמחות לרופאים במרכז הרפואי של האוניברסיטה, וכלה בלימודי תעודה במקצועות קהילתיים ובקורסים שונים בשלוחת האוניברסיטה.
בשנת 2010 הציעה האוניברסיטה תוכניות לימודים לתואר ראשון (.B.S ו-.B.A) ב-84 מקצועות ראשיים וב-64 מקצועות משניים, ו-98 תוכניות לתארים מתקדמים.
בטקסי חלוקת התארים בשנת 2008 העניקה האוניברסיטה 6,887 תארים בסך הכול.
כחלק מהחתירה "להשיג מעמד של ספינת דגל",
מבצעת האוניברסיטה מיזמי בנייה שעלותם בעשור הבא מוערכת ב-1.3 מיליארד דולר.
מיזמים אלה יאיצו את הפיתוח בשאר שטח האוניברסיטה המיועד לכך.
הגידול בפעילות הבנייה הוא חלק מתוכנית האב 'אסטרטגיה לפיתוח אקדמי באוניברסיטת קליפורניה באירוויין עד שנת 2015, שמטרתה להפוך את האוניברסיטה לאחת המבוקשות בקרב בוגרי הקולג'ים בכל רחבי ארצות הברית.
בעקבות הפעילות הזאת נודעו ראשי תיבות בדיעבד לשמה של האוניברסיטה – UCI: Under Construction Indefinitely (בבנייה עד להודעה חדשה).
מבנה לב הקמפוס דומה למעגל, ובמרכזו נמצא פארק אולדריץ', ששמו הראשון היה סנטרל פארק.
כביש הטבעת והבניינים שלאורכו תוחמים את הפארק.
היחידות האקדמיות השונות ממוקמות בהתאם למבנה ומדגישות אותו: בתי הספר לתואר הראשון קרובים יותר למרכז מבתי הספר לתארים מתקדמים.
בפארק אולדריץ' עצמו יש יער צפוף של עצים רבים האופייניים לאקלים הים-תיכוני המקומי.
באמצע הפארק ממש יש גינה ולוח זיכרון לכבוד ייסוד האוניברסיטה.
ברחבי הפארק פרוסה רשת של שבילים סלולים ושבילי עפר להולכי רגל ולרוכבי אופניים.
הדרך העיקרית המשמשת את הסטודנטים ההולכים ברגל בלב הקמפוס היא כביש הטבעת – Ring Road.
אורכו מייל אחד בדיוק והוא מקיף את כל פארק אולדריץ'.
רוב בתי הספר והספריות נמצאים לאורך כביש הטבעת ולכל אחד מהם יש כיכר מרכזית משלו המתחברת לפארק אולדריץ'.
אזורים נוספים של האוניברסיטה הנמצאים מחוץ ללב הקמפוס, כגון בית הספר לרפואה ובית הספר לאומנויות, מתחברים אליו בארבעה גשרים להולכי רגל.
אבל מעבר לכך, שאר הקמפוס נושא אופי עירוני-פרוורי יותר.
אף על פי שהקמפוס נמצא בעיר אירוויין, הוא למעשה קרוב מאוד לעיר ניופורט ביץ'; במקומות רבים הוא גובל ממש בניופורט ביץ' ובניופורט קואסט.
מצדו המערבי גובל הקמפוס בשמורת ביצת המים המתוקים של סן חואקין, ו'כביש הקמפוס' החוצה אותה, מחבר את האוניברסיטה לכביש 405 המהיר.
קיים גם קמפוס צפוני המשמש את מחלקת ניהול המתקנים, את צי הרכב, את המעבדה להשפעות זיהום האוויר על הבריאות ועוד מספר רב של פונקציות.
הוא נמצא בשכנות לגן הבוטני של האוניברסיטה, ושניהם מרוחקים כקילומטר מהקמפוס הראשי.
למרות הסביבה העירונית, יש בפארק המרכזי של האוניברסיטה, בשטחים הפתוחים ובשטחי הביצות מגוון עשיר של חיות בר.
יש באוניברסיטה שונרים, פומות, נצים, עיטים זהובים, אנפות, סנאים, אופוסומים, בזים נודדים, ארנבים, דביבונים, דורסי לילה, בואשים, סמורים, עטלפים וזאבי ערבות.
הגן הבוטני של האוניברסיטה מציג אוסף של צמחים מקליפורניה ומאזורי אקלים ים-תיכוני אחרים בעולם.
מספר הארנבים גדול במיוחד ואפשר לראות רבים מהם ברחבי הקמפוס, בעיקר כאשר תנועת הסטודנטים דלילה.
את המבנים הראשונים תכנן צוות אדריכלים בראשותו של ויליאם פריירה שכלל את קווינסי ג'ונס (A.
תכנון הנוף הראשוני, כולל תכנון פארק אולדריץ', נעשה במשותף בידי שלושה משרדים, ביניהם אדריכל הנוף העירוני החדשני, רוברט הריק קרטר (Robert Herrick Carter).
פארק אולדריץ' תוכנן בהנחייתו של אדריכל הנוף ג'ין יומטסו (Gene Uematsu) על פי הדגם של פרדריק לו אולמסטד לסנטרל פארק בניו יורק.
הקמפוס נפתח בשנת 1965, כשהמעגל הפנימי והפארק עוד היו בבנייה.
היו אז רק תשעה בניינים ודרך עפר שחיברה את הקמפוס עם יחידות המגורים.
רק שלוש משש "הקרניים" היוצאות מהפארק המרכזי היו בנויות אז, ובכל אחת היו רק שני בניינים.
האוניברסיטה המשיכה לעבוד עם פריירה כדי לשמר רצף סגנוני בכל הבניינים שהוקמו בטבעת הפנימית סביב הפארק, והאחרון שבהם הושלם בשנת 1972. פרירה קרא לסגנונם של בניינים אלה "ברוטליזם קליפורני", והוא משלב קימורים חלקים וצורות אקספרסיוניסטיות עם אלמנטים של אדריכלות קליפורנית קלאסית, כגון גגות רעפים אדומים ומדרכות מאריחי חמר.
בזכות התכנון המבני החדשני של הבניינים אין צורך בעמודים תומכים בתוך החלל הפנימי שלהם, ובעתיד אפשר יהיה לשנות את חלוקתם הפנימית.
בשנת 1974 נפסקה למעשה הבנייה בקמפוס, אחרי שהושלם בניין המנהלה, אולדריץ' הול, אך היא חזרה בשנות השמונים המאוחרות, ותנופת הבנייה המסיבית נמשכת עד היום.
סבב הבנייה השני המשיך את הכיוון הפוטוריסטי, אבל מתוך הגישה הפוסטמודרנית הצבעונית יותר, הסותרת במידת מה את העיצובים הבסיסיים והאורגניים של הבניינים הראשונים.
אדריכלים כפרנק גרי, רוברט ונטורי, אריק אוון מוס (Eric Owen Moss), ג'יימס סטירלינג (James Stirling) וארתור אריקסון (Arthur Erickson) נקראו "לעדכן" את הקמפוס.
המיתון בתחילת שנות התשעים כמו גם הפוליטיקה הפנימית שינו את הכיוון בגלל הצטמצמות התקציב ובגלל השתנות העמדות כלפי חדשנות אדריכלית.
בהמשך, בשנות התשעים המאוחרות, הגישה נעשתה "קונטקסטואלית", ושילבה אלמנטים סגנוניים משתי התקופות הראשונות מתוך כוונה למצוא "שביל זהב" בין שני הסגנונות השונים כל כך.
הבניין של גרי נהרס לאחרונה ובמקומו ייבנה בניין אחר שסגנונו תואר כך: "קופסת בז' גדולה עם פסי לבֵנים".
בשנת 2009 נחנך בניין השער של מדעי הרוח, בתכנונו של פנטרס (Curtis W.
בשנת 2005 היו בקמפוס יותר ממאתיים בניינים והוא תפס את רוב השטח השייך לאוניברסיטה.
בשנת 2006 נערכו בקמפוס עבודות בנייה בהיקף של 1.1 מיליארד דולר.
האוניברסיטה מפורסמת באוספיה ובארכיוניה הרבים והמצוינים.
בנוסף לארכיון חשוב בנושא תאוריה ביקורתית וארכיון דרום-מזרח אסיה, מחזיקות הספריות גם באוספים מקיפים בתחומי אומנויות הבמה והמחול, היסטוריה מקומית ועוד.
רשת תת-קרקעית של מנהרות פרוסה בין רבים מהבניינים המרכזיים בקמפוס ובין מתקן התשתיות המרכזי, והמנהרה הראשית נמצאת מתחת לכביש הטבעת.
מהמנהרה הראשית מסתעפות מנהרות קטנות יותר המגיעות לבניינים השונים ומחברות אליהם קווי חשמל ומיזוג אוויר מהמתקן המרכזי.
המנהרות היו השראה לאגדות קמפוס שונות, ועל פי הסיפור הפופולרי ביותר הן נבנו כדי לאפשר פינוי בטוח של הסגל במקרה של מהומות סטודנטים.
המנהרה הראשית עולה למעשה מעל פני הקרקע ולובשת צורה של גשר רחב במיוחד ליד מגדל ההנדסה, בנקודה שבה כביש הטבעת עובר בין שתי גבעות.
היחידות האקדמיות באוניברסיטת קליפורניה באירוויין נקראות בתי ספר.
יש שמונה בתי ספר לתואר ראשון, שניים לתארים מתקדמים, מחלקה אחת ותחום אחד של מחקר בינתחומי.
היחידות החדשות ביותר הן הקולג' למדעי הבריאות שנוסד בשנת 2004,
ובית הספר למשפט שנפתח ב-2009.
היחידות האקדמיות האחרות מציעות מסלולי לימוד מואצים או מסלולי לימוד בקהילה דרך קורסי קיץ או דרך שלוחת האוניברסיטה.
בנוסף לכך, תוכנית המצוינות הרוחבית של האוניברסיטה מפעילה מסלול עצמאי, שבו כל סטודנט יכול לבנות בעצמו את תוכנית הלימודים שלו, מתוך הקורסים השונים שמציעות כל היחידות.
בית הספר לסיעוד ע"ש ביל
בהיותה אוניברסיטה מחקרית, אוניברסיטת קליפורניה באירוויין מארחת מגוון של גופי מחקר הזוכים להכרה לאומית ובינלאומית.
אנשי סגל האוניברסיטה מאיישים גופים אלה או עומדים בראשם, לרוב משמשים בהם הסטודנטים לתארים השונים כעוזרי מחקר, והם מניבים המצאות רבות, פטנטים ומאמרים אקדמיים.
יש גופי מחקר השוכנים בחדר באחת מהיחידות האקדמיות, בעוד לאחרים יש מבנים משלהם בעלות של מיליונים רבים של דולרים.
אלה הם רק חלק מגופי המחקר הפוריים במיוחד באוניברסיטה:
מכון בקמן לייזר (Beckman Laser)
המכון הקליפורני לטלקומוניקציה וטכנולוגיית המידע (Calit2)
המרכז ללימודי שלום עולמי וקונפליקטים
המרכז לענייני ביטחון לא קונבנציונלי
המרכז המקיף לסרטן ע"ש משפחת צ'או (Chao)
מרכז המחקר הלאומי לתאי דלק
המרכז לספקטרומטריית מסה באמצעות מאיץ חלקיקים ע"ש ו.
המרכז לחקר תאי הגזע ע"ש סו וביל גרוס (Sue and Bill Gross)
בשנת 2010 דירג המגזין U.S.
News & World Report את אוניברסיטת קליפורניה באירוויין במקום ה-41 בין האוניברסיטאות בארצות הברית.
בנוסף לכך, דירג המגזין רבות מהתוכניות של האוניברסיטה לתארים מתקדמים בין ה-50 הראשונות.
עם הבוגרים של התוכנית לתואר שני באומנויות היפות נמנים סופרים כריצ'רד פורד (Richard Ford), מייקל שייבון ואליס סיבולד (Alice Sebold).
התוכנית לתארים מתקדמים בפילוסופיה דורגה במקום ה-17 בעולם בידי המגזין Philosophical Gourmet Report, והמגזין Chemical and Engineering News דירג את האוניברסיטה במקום החמישי (ביחד עם אוניברסיטת הרווארד ואוניברסיטאות אחרות) על הענקת תוארי דוקטור בכימיה.
על פי מדד Human Resources & Labor Review ב-2011, נמנית האוניברסיטה עם 50 האוניברסיטאות הטובות בעולם.
העיתון Wall Street Journal דירג את בית הספר לעסקים של האוניברסיטה במקום הרביעי בתחום טכנולוגיית המידע.
נבחרות הספורט של אוניברסיטת קליפורניה באירוויין ידועות בשם דובי הנמלים.
יריבותיהן המסורתיות הן אוניברסיטת CSUF שבפולרטון, אוניברסיטת CSULB שבלונג ביץ' ואוניברסיטת קליפורניה בסנטה ברברה.
לאוניברסיטה נבחרות של ריצת שדה, אתלטיקה קלה, כדורסל, בייסבול, כדורעף, כדורמים וכדורגל.
דוב הנמלים נבחר להיות הקמע בשנת 1965. הסטודנטים התבקשו אז להציע מועמדים לקראת הבחירות שייערכו בקמפוס.
סטודנט לתואר ראשון בשם סקיילר הדלי באסט השלישי (Schuyler Hadley Basset III) הוא זה שבחר בדוב הנמלים ועיצב לו דמות מצוירת, משום שהתאכזב מהמועמדים האחרים שהיו למשל קוקייה רצנית, חד-קרן וביזון.
הוא שאב את ההשראה מדמותו של דוב הנמלים פיטר מרצועת הקומיקס .B.C מאת ג'וני הרט (Johnny Hart).
בזכות היותו "מקורי וקצת לא רלוונטי" זכה דוב הנמלים ב-56 אחוזים מהקולות בבחירות לקמע האוניברסיטה, כשלמקום השני הגיעה בהפרש קטן האופציה "אף אחת מהאפשרויות".
בשירים ובקריאות העידוד של הקבוצות מופיעה המילה "זוט", שהיא הקול שהיה דוב הנמלים פיטר משמיע בזמן שאכל נמלים.
בשנת 2001 חיברו בלייק ססקי (Blake Sasaki) ודניס ויסקו (Dennis Wisco) תנועת ידיים המכונה Rip'em 'Eaters (קרעו אותם, דובים).
היא מבוססת על תנועותיו של דוב הנמלים כשהוא מותקף: הוא מתיישב על רגליו האחוריות ועל זנבו ושורט ו"קורע" בכפותיו הקדמיות.
אוניברסיטת קליפורניה באירוויין היא הקמפוס האחרון שעדיין מפעיל את שירותי המזון באמצעות קבלני משנה.
בקיץ של שנת 2004 חתמה האוניברסיטה חוזה עם Aramark, תאגיד לשירותי מזון, ומסרה לו את השליטה ברוב מתקני ההסעדה שבשטחה.
אלה כוללים את שלושת חדרי האוכל ושלוש המסעדות.
אחד מהגופים המעורבים במשא ומתן הצדיק את ההחלטה לתת ל-Aramark את הפרויקט בטיעון ש-Aramark התחייבה להשקיע מיליוני דולרים בתשתית של שירותי המזון באוניברסיטה.
המבקרים טוענים שחתימת חוזה על כל שירותי המזון באוניברסיטה עם תאגיד יחיד היא יצירת מונופול דה פקטו.
נטען גם שניהול שירותי המזון בידי Aramark מביא למזון באיכות ירודה ולשירות לקוחות גרוע, ושמי שתומך ב-Aramark מעלים עין מיחסיה הבעייתיים עם עובדיה.
רבים מהעובדים של Aramark זכאים לתמיכת שירותי הרווחה השונים.
אף על פי שהם מכינים ומגישים מזון בחדרי האוכל של האוניברסיטה, הם אינם מקבלים את אותן זכויות כמו עובדי האוניברסיטה.
תאגיד Aramark אוסר על עובדיו להתאגד ולהיאבק למען משכורות גבוהות יותר.
המצדדים בחוזה טוענים שעבודה מול גוף אחד בנושא שירותי המזון מוזילה את העלויות לאוניברסיטה, ובעקיפין מוזילה גם את העלויות לסטודנטים.
גם העובדה שהעובדים בשירותי המזון אינם מועסקים בידי האוניברסיטה, גם היא מוזילה את העלויות לאוניברסיטה.
יתרה מזאת, האוניברסיטה נהנית מההשקעה הגדולה של Aramark בתשתית מתקני המזון שלה, ותמשיך ליהנות ממנה גם אחרי תום החוזה.
ההשקעה תומכת בתוכנית הפיתוח ארוכת הטווח של האוניברסיטה.
כשהאוניברסיטה חיפשה דקאן ראשון לבית הספר למשפטים שנפתח ב-2009, היא פנתה לפרופ' ארווין צ'מרינסקי (Erwin Chemerinsky), מומחה למשפט חוקתי ופרשן ליברלי.
אחרי שנחתם הסכם עם צ'מרינסקי בארבעה בספטמבר 2007, ביטל אותו נשיא האוניברסיטה מייקל דרייק (Michael V.
Drake) בנימוק שהתבטאויותיו של הפרופסור "מקטבות".
דרייק טען שההחלטה הייתה שלו, ולא נבעה מהשפעה חיצונית כלשהי.
הביטול ספג ביקורת נוקבת מצד אנשי אקדמיה ליברלים ושמרנים כאחד שחשבו שהוא סותר את תפקידו האקדמי של בית הספר למשפטים.
הנושא נדון במאמר מערכת של הניו יורק טיימס ב-14 בספטמבר 2007.
מידע חדש גילה שהמינוי ספג ביקורת מפי נשיא בית המשפט העליון של קליפורניה, רונלד מ' ג'ורג' (Ronald M.
George), שהייתה לו מחלוקת עם צ'מרינסקי בעניין הערעורים על פסק דין מוות, וגם מפיהם של רפובליקנים בולטים ממחוז אורנג' וממחוז לוס אנג'לס.
דרייק נסע לפגוש את צ'מרינסקי בקרוליינה הצפונית והשניים הגיעו להסכמה.
הם פרסמו הודעה משותפת לעיתונות האומרת שצ'מרינסקי אכן יעמוד בראש בית הספר למשפטים, וש"בית הספר החדש יושתת על העיקרון היסודי של החופש האקדמי.
נשיא האוניברסיטה שב והצהיר על מחויבותו המתמשכת והבלתי מסויגת לחופש האקדמי, החל על כל חברי הסגל, ובכללם דקאנים ובכירים אחרים."
מעצרים בעת הרצאה של מיכאל אורן
סערה התחוללה סביב האוניברסיטה בפברואר 2010, כשסטודנטים הפריעו את מהלכה של הרצאה מפי השגריר הישראלי מיכאל אורן.
אגודת הסטודנטים המוסלמים פרסמה הצהרה בגנות האוניברסיטה שבחרה לארח אדם ש"משתייך לתרבות שאינה בוחלת בהפעלת טרור על חפים מפשע, בהרג אזרחים, בהריסת בתיהם ובכיבוש ארצם", אך הסירה מעצמה כל אחריות על המחאות וטענה שהסטודנטים פעלו על דעת עצמם.
על פי קנת סטרן (Kenneth Stern), ראש המחלקה לאנטישמיות וקיצוניות בוועד היהודי-אמריקני, "לקמפוס אוניברסיטת קליפורניה באירוויין יש היסטוריה ארוכה של תקריות אנטי-ישראליות ואנטישמיות, שבדרך כלל קשורות לאגודת הסטודנטים המוסלמים".
המפריעים בקהל הפסיקו את דברי אורן עשר פעמים, וסטודנטים רבים קראו לעומתם קריאות תמיכה.
בין שאר הסיסמאות, קראו המפריעים "מייקל אורן, קריאה לרצח איננה ביטוי של חופש הדיבור",
"רוצחים" וכן "כמה פלסטינים הרגת?"
אחרי ההפרעה הרביעית הפסיק אורן את ההרצאה לעשרים דקות ואז חזר לבמה.
לפני שהמשיך בדבריו אמר אורן, "רוב חיי למדתי את המזרח התיכון וגרתי בו, ואחד מההיבטים התרבותיים החשובים והנצחיים של המזרח התיכון הוא הכנסת האורחים...
גם אם אינך מסכים אתם, וגם אם הם אויביך, לכאורה.
אני האורח שלכם היום ואני מצפה להכנסת האורחים המזרח תיכונית.
על פי עיתון הסטודנטים New University, נעצרו 11 סטודנטים והואשמו בשיבוש אירוע ציבורי בשטח האוניברסיטה.
תשעה מהם היו מאוניברסיטת קליפורניה באירוויין ושניים מאוניברסיטת קליפורניה בריברסייד.
במהלך האירוע גערו נשיא האוניברסיטה מייקל דרייק וראש הפקולטה למדעי המדינה מארק פטרקה (Mark Petracca) בקהל המוחה ו"קראו להפרעות 'מביכות'".
באחת הפעמים קרא היו"ר פטרקה "התביישו לכם" לעבר המפריעים.
בהצהרה שפרסם למחרת, כינה הנשיא דרייק את התנהגות הסטודנטים "בלתי נסבלת", ואמר ש"חופש הדיבור נמנה עם ערכי היסוד הבסיסיים ביותר והמכובדים ביותר של בניין האומה."
גם דקאן בית הספר למשפטים ארוין צ'מרינסקי (Erwin Chemerinsky) גינה את ההפרעות.
הוא אמר, "תארו לעצמכם מה היה קורה אילו הם היו מביאים דובר משלהם והוא היה מושתק בצעקות.
כך לא יהיה חופש דיבור.
אין זכות קיום לווטו של בריונים (Heckler's veto)".
האוניברסיטה השעתה את הקבוצה למשך שנת הלימודים 2010–2011 וקבעה להם תקופת מבחן בשנה העוקבת.
בנוסף על כך, היה על חברי הקבוצה להשלים יחד 50 שעות של עבודות שירות לפני החזרתם ללימודים.
אגודת הסטודנטים המוסלמים ערערה על ההשעיה.
העונש הוחלף להשעיה לרבעון אקדמי אחד, מאה שעות עבודות שירות ושתי שנות מבחן.
ארגון ציוני אמריקה תיאר את האוניברסיטה כ"קמפוס שמאפשר קנאות" וקרא לבוגרי הקולג'ים לא לבחור בה ללימודי המשך ולתורמים לא לתרום לה.
אוניברסיטת קיוטו (ביפנית: 京都大u, וכן 京大) היא אוניברסיטת מחקר לאומית בולטת ברשת האוניברסיטאות הלאומיות היפניות, הנמצאת בעיר קיוטו ביפן.
זוהי האוניברסיטה השנייה שנוסדה ביפן, ואשר הייתה בעבר אחת מן האוניברסיטאות הקיסריות.
באוניברסיטה לומדים כ־22,000 סטודנטים בתוכניות לתואר ראשון ולתארים מתקדמים.
האוניברסיטה חברה בקונסורציום RU11 ובאיגוד אוניברסיטאות המחקר במזרח אסיה (AEARU).
האוניברסיטה הקיסרית של קיוטו (京都帝國大學, Kyōto teikoku daigaku), אשר הייתה חלק ממערכת האוניברסיטאות הקיסריות, נוסדה ב־18 ביוני 1897. יחד עם יסוד האוניברסיטה נפתח בה בית ספר למדע וטכנולוגיה.
בשנת 1899 נפתחו באוניברסיטה בתי ספר לרפואה ולמשפטים, ובשנת 1906 בית ספר למדעי הרוח.
כל זאת לצד עיסוקה העיקרי של האוניברסיטה במחקר והוראת מדעי הטבע.
לאחר מלחמת העולם השנייה נוסדה אוניברסיטת קיוטו, אשר מיזגה לתוכה את האוניברסיטה הקיסרית ואת בית הספר הגבוה השלישי (第三髙等學校, Daisan kōtō gakkō), אשר הוקדש למחקר ולהוראת המדעים עוד משנת 1886. בשנת 2004 התאגדה אוניברסיטת קיוטו, על פי חוק, כאוניברסיטה לאומית, בדומה לאוניברסיטאות לאומיות אחרות ביפן.
על אף התאגדותה, צעד שהוביל לעצמאות כלכלית רבה יותר, אוניברסיטת קיוטו עדיין נשלטת באופן חלקי על ידי משרד החינוך היפני.
נכון לשנת 2023, בין חברי הסגל, הבוגרים והחוקרים באוניברסיטה נמנו 11 זוכי פרס נובל (מתוך 28 זוכים מיפן), 9 זוכי פרס קיוטו, 3 זוכי פרס יפן, 5 זוכי פרס לסקר, 2 זוכי מדליית פילדס, זוכה 1 בפרס קרל פרידריך גאוס וזוכה 1 במדליית צ'רן.
חבר אחד באקדמיה האמריקאית לאמנויות ולמדעים (AAA&S).
ו־6 חברים באקדמיה הלאומית למדעים (NAS)
באוניברסיטה למדו סך הכול 22,600 סטודנטים, מתוכם 13,000 בתוכניות לתואר ראשון, 9,000 לתארים מתקדמים ו־3,000 סטודנטים בין־לאומיים.
הפעילות האקדמית של האוניברסיטה מתקיימת בשלושה קמפוסים ברחבי העיר קיוטו: הקמפוס הראשי יושידה, קמפוס אוג' וקמפוס קאצורה.
האוניברסיטה מורכבת מ־10 פקולטות, 18 בתי ספר למוסמכים, 12 מכוני מחקר, 27 מרכזים וארגונים ומעל 44 מתקנים שונים ברחבי יפן.
במאה ה־21 מדורגת האוניברסיטה באופן קבוע בין האוניברסיטאות הטובות בעולם.
האוניברסיטה אף ידועה כערש הולדתה של "אסכולת קיוטו" בתחום הפילוסופיה.
נכון לשנת 2020, ספריות האוניברסיטה כוללות כ־7.2 מיליון כרכים (כולל דפוס ואלקטרוני).
לאגודת הסטודנטים של האוניברסיטה יש 86 מועדוני סטודנטים בתחום האתלטיקה ו־97 בתחום התרבות.
האוניברסיטה מורכבת מ־10 פקולטות, 19 בתי ספר לתארים מתקדמים, המציעים תוכניות לתואר שני, דוקטורט ותארים מקצועיים, 12 מכוני מחקר, 27 מרכזים וארגונים ומעל 44 מתקנים שונים ברחבי יפן.
דירוג QS לאוניברסיטאות: מקום 46 (2024)
אוניברסיטת קומניוס בברטיסלאבה (בסלובקית: Univerzita Komenského v Bratislave) היא האוניברסיטה הגדולה בסלובקיה.
רוב הפקולטות של האוניברסיטה פועלות בעיר הבירה ברטיסלאבה.
האוניברסיטה נוסדה בשנת 1919, זמן קצר לאחר שנוסדה צ'כוסלובקיה.
האוניברסיטה קרויה על שמו של יאן עמוס קומניוס, מורה ופילוסוף צ'כי בן המאה ה-17.
בשנת 2006 היו באוניברסיטת קומניוס כ-2000 חברי סגל ולמדו בה יותר מ-30 אלף תלמידים.
מקור עיקר תקציבה של האוניברסיטה הוא ממשלתי ותלמידים סלובקים הלומדים בה פטורים משכר לימוד.
אוניברסיטת קומניוס נוסדה בשנת 1919 בעזרת אוניברסיטת קארל בפראג.
אוניברסיטה זו באה במקומה של אוניברסיטה הונגרית אשר פעלה בברטיסלאבה החל משנת 1914. בשנותיה הראשונות, רבים מן המרצים באוניברסיטה, כולל הרקטור הראשון בה, היו צ'כים, כיוון שבקרב העם הסלובקי לא הייתה אותה עת שכבה משכילה מתוכה ניתן היה לגייס חברי סגל סלובקים.
כבר בשנת היווסדה נפתחה באוניברסיטה פקולטה לרפואה, בשנת 1921 נפתחו פקולטות למשפטים ולפילוסופיה.
בפקולטה לפילוסופיה פעלו חוגים בתחום מדעי הרוח ומדעי החברה וכן תוכניות להכשרת מורים לבתי ספר תיכון.
בשנת 1937 נחנך בניין חדש לפקולטות למשפטים ולפילוסופיה במרכז העיר ברטיסלאבה.
בבניין קיים אולם מרכזי בו נערכים טקסי הבוגרים וטקסים רשמיים אחרים.
בעקבות הסכם מינכן במרץ 1939 הכריזה סלובקיה על עצמאות, אך למעשה הייתה גרורה של גרמניה הנאצית.
בתקופה זו הוטלו הגבלות רבות על החופש האקדמי באוניברסיטה והמרצים ממוצא צ'כי שעבדו בה אולצו להתפטר.
שמה של האוניברסיטה שונה בשנת 1939 והיא נקראה "האוניברסיטה הסלובקית".
שמה המקורי הושב לה בשנת 1954. בשנת 1940 נפתחה הפקולטה למדעים ובשנת 1941 נפתחה הפקולטה לתאולוגיה.
בשנת 1948 עלו הקומוניסטים לשלטון בצ'כוסלובקיה וכל מוסדות החינוך האקדמיים במדינה אולצו להכפיף עצמם לאידאולוגיה מרקסיסטית-לניניסטית תוך הגבלות חדשות על החופש האקדמי.
על הלימודים בפקולטה לתאולוגיה הוטל פיקוח ישיר של משרד החינוך הצ'כוסלובקי.
אף לאחר מלחמת העולם השנייה המשיכה האוניברסיטה להתפתח.
בשנת 1946 נוסדה בה הפקולטה לחינוך, הפקולטה לרוקחות נפתחה בשנת 1952, ובשנת 1960 נפתחה פקולטה לחינוך גופני וספורט.
בשנת 1969 נפתחה פקולטה לרפואה בעיר מרטין בצפון סלובקיה, ובשנת 1980 נפתחה פקולטה למתמטיקה ולפיזיקה.
לאחר מהפכת הקטיפה בשנת 1989, האוניברסיטה יסדה מוסדות שלטון עצמי דמוקרטי וקורסי חובה באידאולוגיה המרקסיסטית בוטלו.
הפקולטה לתאולוגיה קתולית והפקולטה לתאולוגיה אוונגליסטית הצטרפו לאוניברסיטה.
מעבר הכלכלה הסלובקית לכלכלת שוק יצר צורך באנשי מקצוע בתחום הניהול והכלכלה ובשנת 1991 נפתחה פקולטה לניהול.
בשנת 2002 נפתחה פקולטה למדעי הכלכלה והחברה.
השיטה האירופית לצבירה והעברת ניקוד אקדמי יושמה באוניברסיטה בשנת 2000 כדי לשפר את יכולת תלמידיה ללמוד במוסדות חינוך אירופאים אחרים.
פקולטה לרפואה ע"ש יסניוס בעיר מרטין
פקולטה לתאולוגיה קתולית-רומית ע"ש קירילוס ומתודיוס
אוניברסיטת קולורדו בולדר היא אוניברסיטה ציבורית הפועלת בעיר בולדר, קולורדו בארצות הברית.
זוהי אוניברסיטת הדגל של מערכת אוניברסיטאות קולורדו והיא נוסדה חמישה חודשים בטרם מדינת קולורדו הצטרפה לארצות הברית בשנת 1876. אוניברסיטת קולורדו בולדר היא בין האוניברסיטאות הציבוריות הטובות ביותר בארצות הברית.
בשנת 2010 למדו באוניברסיטה 29,952 סטודנטים, בתשע פקולטות ובתי ספר ובהם 150 תוכניות לימוד שונות לקראת תואר אקדמי.
שמונה זוכי פרס נובל, שמונה עמיתי מקארתור ו-18 אסטרונאוטים היו קשורים לאוניברסיטה לאורך שנות קיומה כתלמידים, חוקרים או חברי סגל.
בשנת 2010 קיבלה האוניברסיטה כמעט 454 מיליון דולר במענקי מחקר לתוכניות מחקר שונות בהן המעבדה לפיזיקה של האטמוספירה והחלל, מכון המחקר המאוחד לאסטרופיזיקה מעבדתית (JILA), והשעון האטומי של המכון הלאומי לתקנים וטכנולוגיה.
ב-14 במרץ 1876 תיקן בית המחוקקים הטריטוריאלי של קולורדו את חוקת המדינה כך שיינתן תקציב להקמת אוניברסיטת קולורדו בבולדר, בית ספר למכרות בגולדן, ומכללת קולורדו לחקלאות בפורט קולינס הידועה היום בשם אוניברסיטת מדינת קולורדו.
שתי ערים התחרו על אירוח קמפוס האוניברסיטה, בולדר וקניון סיטי.
ב-20 בספטמבר 1875 הונחה אבן הפינה למוסד ואילו דלתותיו נפתחו לפעילות ב-5 בספטמבר 1877. באותה תקופה היו מעט בתי ספר תיכוניים בקולורדו אשר התאימו להכנת תלמידים ללימודים אקדמיים ולכן, במקביל לפתיחת האוניברסיטה, נפתחה בשטח הקמפוס אף מכינה אקדמית.
בסתיו 1877 מנתה האוניברסיטה 15 סטודנטים ובמכינה למדו 50 תלמידים.
בין התלמידים 38 היו גברים ו-27 נשים, בין הגילאים 12–23.
אוניברסיטת קולורדו בולדר מחולקת למספר פקולטות ובתי ספר.
הפקולטה לאומנויות ומדעים היא הגדולה ביותר במוסד, ובנוסף לה פועלות הפקולטה להנדסה ומדעים ישומיים, בית הספר לאדריכלות ותכנון, בית הספר לחינוך, בית הספר לעיתונאות ותקשורת המונים, בית הספר למוזיקה, בית הספר למשפטים, ובית הספר ע"ש לידס לעסקים.
הפקולטות ובתי הספר השונים מציעים תוכניות לימודים לתואר ראשון, שני ושלישי.
במהלך שנת הלימודים נלמדים באוניברסיטה כ-3,400 קורסים שונים בכ-150 תוכניות לימוד.
בית הספר למשפטים באוניברסיטה הוא הקטן ביותר מבין בתי הספר והפקולטות ונתוני הקבלה אליו הם הגבוהים ביותר.
בחודש ספטמבר 2006 נחנך בניין חדש לבית הספר למשפטים על ידי שופט בית המשפט העליון של ארצות הברית סטיבן ברייר.
בבית הספר לעסקים לומדים כ-3,300 תלמידים לתואר ראשון ולתארים מתקדמים.
תוכנית הלימודים לתואר ראשון בעסקים מדורגת במקום ה-39 בארצות הברית, ואילו התוכנית ליזמות מדורגת במקום ה-14 בארצות הברית.
התוכנית לתואר MBA מדורגת במקום ה-26 בין האוניברסיטאות הציבוריות בארצות הברית.
בשנת 2000 אימצה האוניברסיטה קוד כבוד, לאחר שבשלהי שנות ה-90 הועלו טענות בדבר חוסר יושר אקדמי באוניברסיטה.
העתק של הקוד חרוט על לוח מתכת מוצב בכל כיתה בקמפוס.
הסגל הנוכחי של האוניברסיטה כולל את חתני פרס נובל לפיזיקה אריק קורנל (2001) וג'ון הול (2005), וחתן פרס נובל לכימיה תומאס סץ' (1989).
חתן פרס נובל לפיזיקה קארל וימן מחזיק משרה חלקית באוניברסיטה.
אוניברסיטת קונקורדיה היא אוניברסיטה ציבורית במונטריאול שבמדינת קוויבק בקנדה.
האוניברסיטה היא אחת משלוש האוניברסיטאות בעיר ששפת ההוראה בהן היא אנגלית.
האוניברסיטה מוכרת כאחת האוניברסיטאות שבוגריהן מגיעים לעמדות בכירות בחברות המדורגות ב-Fortune 500 .
בית הספר למנהל עסקים על שם ג'ון מולסון המהווה חלק מהאוניברסיטה, נחשב לבין הטובים בקנדה.
האוניברסיטה הוקמה בשנת 1974 בעיר מונטריאול, בפרובינציית קוויבק, קנדה.
שם האוניברסיטה נלקח מהמוטו של העיר: "Concordia Salus" - "רווחה והרמוניה" בלטינית.
גרעין לאוניברסיטה הופיע כבר לפני כ-160 שנה, אך היא הוקמה רשמית תחת השם "קונקורדיה", עם איחוד שני הקמפוסים: ג'ורג' ויליאמס במרכז העיר ולויולה במערבה.
האוניברסיטה מציעה 433 תוכניות לתואר ראשון בארבע מחלקות ובית ספר לתארים מתקדמים.
כיום לומדים בה כ-45,000 סטודנטים.
לאוניברסיטה יש את המספר הגבוה ביותר של תושבי קבע מארצות זרות וכ־30% מהסטודנטים מדברים שפה נוספת פרט לאנגלית או צרפתית בבית.
מספר הסטודנטים העצמאיים באוניברסיטה הוא הגבוה בפרובינציה.
האוניברסיטה שמה דגש על מיחזור וקיימות והיא אחת מהמתקדמות במחקר בתחומים אלו.
האוניברסיטה מחזיקה חממה על גג הבניין הראשי שלה במרכז העיר.
אוניברסיטת קונקורדיה מורכבת ממספר פקולטות ובתי ספר:
הפקולטה לאמנויות ומדעים: כוללת מחלקות כגון ביולוגיה, כימיה, כלכלה, תקשורת, היסטוריה, גאוגרפיה, מתמטיקה וסטטיסטיקה, פסיכולוגיה, תאולוגיה.
הפקולטה לאמנויות יפות: בפקולטה נכללות המחלקות הבאות: תולדות האמנות, תרפיה באמנות, מחול, מוזיקה, תיאטרון, מוזיקה, קולנוע, עיצוב.
בית הספר להנדסה ומדעי המחשב: בית הספר להנדסה ומדעי המחשב כולל מחלקות כגון: הנדסה אזרחית, הנדסת כימיה וחומרים, הנדסת חשמל ומחשבים, הנדסה מכנית, הנדסת מערכות מידע.
בית הספר לעסקים: בבית הספר נכללות המחלקות חשבונאות, פיננסים, ניהול, שיווק, שרשרת האספקה.
אוניברסיטת קייב (באוקראינית: Київський національний університет імені Тараса Шевченка; האוניברסיטה הלאומית ע"ש טאראס שבצ'נקו) היא אוניברסיטה קלאסית בעיר קייב שבאוקראינה.
האוניברסיטה, שנוסדה בשנת 1834, נחשבת לטובה במדינה.
היא כוללת 15 פקולטות, 7 מכוני מחקר, גן בוטני, מוזיאון זואולוגי, מצפה כוכבים ועוד.
באוניברסיטה לומדים כ-25 אלף סטודנטים.
האוניברסיטה הוקמה בשנת 1834 על פי צו הצאר ניקולאי הראשון, שקבע כי יש להקים בעיר קייב אוניברסיטה קיסרית על שם ולדימיר הראשון, וזאת על בסיס אוניברסיטת וילנה, שנסגרה בעקבות המרד הפולני בשנים 1830–1831. זו הייתה האוניברסיטה השנייה בשטח אוקראינה, לאחר שבשנת 1804 הוקמה אוניברסיטה בחרקוב.
הלימודים החלו ביוני 1834. עד לשנת 1842 לא היה לאוניברסיטה בניין קבוע, והלימודים נערכו בבניינים שונים על בסיס השכרה.
בניין האוניברסיטה ("הבניין האדום") הוקם בשנת 1842 והוא משמש את המוסד עד היום.
בשנת 1835 נוספה לפקולטה לפילוסופיה גם פקולטה למשפטים, ובשנת 1841 פקולטה למדעי הרפואה.
בשנת 1838 עזבו את המוסד כמעט כל חברי הסגל והסטודנטים ממוצא פולני, והאוניברסיטה נסגרה לתקופה קצרה.
הפעילות חודשה, ובשנת 1860 מספר הסטודנטים עלה ל-1,000. בשנת 1863, על רקע מרד ינואר, התרחש גל נוסף של עזיבת סטודנטים פולנים ומספר הסטודנטים ירד לכ-480. בשנת 1917 למדו באוניברסיטה 5,300 סטודנטים.
לאחר מהפכת אוקטובר 1917 נסגרה האוניברסיטה, והיא נפתחה מחדש בשנת 1919. בשנת 1920 נסגרה בפעם השנייה ועל בסיסה הוקמו מספר מוסדות להשכלה גבוהה.
בשנת 1933 הוקמה האוניברסיטה מחדש וכללה 7 פקולטות.
במרץ 1939 היא נקראה על שם טאראס שבצ'נקו.
לפני תחילת מלחמת העולם השנייה הייתה האוניברסיטה השלישית בגודלה בברית המועצות.
במלחמה היא פונתה תחילה לחרקוב, ואחר כך לאסיה המרכזית.
חודשיים לאחר שחרור קייב מהכיבוש הנאצי חידשה האוניברסיטה את פעילותה.
בשנת 1949 היא כללה 12 פקולטות.
בשנת 1994 קיבלה האוניברסיטה מעמד של אוניברסיטה לאומית והיא מתוקצבת ישירות מתקציב המדינה.
אוניברסיטת קורדובה הפרטית היא אוניברסיטה פרטית בסוריה.
בשנת 2014 אושר לשנות את שמה לשם הנוכחי.
הקמפוס הראשי של האוניברסיטה, וכן משרדי ההנהלה שלה, ממוקמים בעיר חלב שבסוריה.
נוסף על כך, לאוניברסיטה יש קמפוס נוסף בעיר קמישלי, סמוך לגבול הסורי עם טורקיה.
האוניברסיטה הוקמה במהלך שנת 2003, והיא מקיימת שיתוף פעולה אקדמי עם אוניברסיטת סנדרלנד באנגליה.
האוניברסיטה מדורגת במקום ה-17 מבין כלל האוניברסיטאות בסוריה.
אוניברסיטת קופנהגן (בדנית: Københavns Universitet) היא האוניברסיטה ומכון המחקר הוותיק ביותר בדנמרק שנוסדה בשנת 1479 בשם "Studium Generale".
אוניברסיטה זו היא המוסד להשכלה גבוהה השני הכי ותיק בסקנדינביה, אחרי אוניברסיטת אופסלה (שנוסדה ב-1477).
נכון לשנת 2019, באוניברסיטה למדו סה"כ 37,500 סטודנטים, מתוכם מעל 16 אלף סטודנטים לתארים מתקדמים, וכשלושת אלפים סטודנטים ללימודי דוקטורט, והיא מעסיקה מעל 9,000 עובדים.
האוניברסיטה כוללת ארבעה קמפוסים שנמצאים בתוך העיר קופנהגן ומסביבה, כאשר המטה ממוקם במרכז העיר.
רוב הקורסים נלמדים בשפה הדנית, עם זאת, ניתן ללמוד קורסים רבים בשפות אחרות, ובכללן אנגלית וגרמנית.
באוניברסיטה לומדים כמה אלפי סטודנטים זרים, כמחציתם מהמדינות הנורדיות.
האוניברסיטה פועלת בשיתוף פעולה עם אוניברסיטאות אחרות בעולם והחל מ-2006 היא חברה בברית הבינלאומית של אוניברסיטאות מחקר (IARU) שהיא רשת של 11 אוניברסיטאות בינלאומיות מובילות ועתירות מחקר.
8 מבוגרי האוניברסיטה הם חתני פרס נובל ואחד חתן פרס טיורינג.
האוניברסיטה מנוהלת על ידי מועצת מנהלים בעלת 11 חברים, מהם 6 חברים שמתמנים מחוץ לאוניברסיטה ומהווים רוב במועצה.
2 חבריה מתמנים על ידי הצוות המדעי, חבר 1 מתמנה על ידי צוות המנהלי, ו-2 חבריה מתמנים על ידי סטודנטים באוניברסיטה.
הרקטור, סגנו (פרורקטור) והמנהל של האוניברסיטה מתמנים על ידי מועצת המנהלים של האוניברסיטה.
הרקטור ממנה דירקטורים של החלקים השונים של המינהלה הראשית, ודקאנים של הפקולטות השונות.
הדקאנים ממנים את ראשי 50 המחלקות.
לאוניברסיטה אין סנאט, והסגל האקדמי אינו מעורב במינויו של רקטור, דקאנים, או ראשי מחלקות.
לאוניברסיטה אין הנהלת פקולטות, אף על פי שנבחרות מועצות אקדמיות ברמת הסגל שמייעצות לדקאנים.
אוניברסיטת קופנהגן נוסדה בשנת 1479 והיא האוניברסיטה העתיקה ביותר בדנמרק.
במשך תקופה ארוכה היא הייתה האוניברסיטה היחידה בדנמרק, בין הסגירה של Generale Studium בשנת 1536 ועד להקמתה של אוניברסיטת ארהוס בשנת 1920. האוניברסיטה הפכה למרכז של לימוד תאולוגיה קתולית, וגם היו לה פקולטות ללימודי משפטים, רפואה, ופילוסופיה.
האוניברסיטה נסגרה על ידי הכנסייה בשנת 1531 כדי לעצור את ההתפשטות של הנצרות הפרוטסטנטית.
האוניברסיטה נפתחה מחדש בשנת 1537 על ידי המלך כריסטיאן השלישי, מלך דנמרק, לאחר הרפורמציה הלותרנית, והמעבר לסמינר לכמרים אוונגליי-לותרני.
בין השנים 1675–1788, הציגה לראשונה האוניברסיטה את הרעיון של מבחנים לקבלת תואר.
בשנת 1675 נוסף מבחן בתאולוגיה, ולאחריו נחקק חוק בשנת 1736. עד שנת 1788, כל הפקולטות דרשו עמידה במבחנים כתנאי לקבלת תואר.
בשנת 1801 נפגעו מבנים באוניברסיטה מהפצצות של הצי המלכותי הבריטי תחת פיקודו של הוריישו נלסון במהלך קרב קופנהגן.
בשנת 1836 נחנך הבניין החדש של האוניברסיטה במהלך תנופת בנייה נרחבת שנמשכה עד סוף המאה ה-19. בתקופה זו הוקמו ספריית האוניברסיטה, המוזיאון הזואולוגי, המוזיאון הגאולוגי, הגן הבוטני עם החממות, והמכללה הטכנית.
בשנים 1842–1850, הוקמו מחדש הפקולטות באוניברסיטה.
ב-1942 אוחדו הפקולטה לרפואה והאקדמיה למנתחים ויצרו את הפקולטה למדעי רפואה.
בשנת 1848 אורגנה מחדש הפקולטה למשפטים, שהפכה לפקולטה למשפטים ומדע המדינה.
בשנת 1850 הופרדה הפקולטה למתמטיקה והמדעים מהפקולטה לפילוסופיה.
בשנת 1877 התקבלה לאוניברסיטה הסטודנטית הראשונה.
בשנים 1960–1980 עברה האוניברסיטה גידול מואץ.
מספר הסטודנטים צמח מכ-6,000 לכ-26,000, וכן גדל באופן משמעותי מספר העובדים באוניברסיטה, ונבנו בניינים חשובים בפרק זמן זה.
לאוניברסיטה יש 6 פקולטות: מדעי הרפואה, מדעי הרוח, משפטים, מדעי הטבע, מדעי החברה ותאולוגיה.
הקמפוסים של האוניברסיטה ממוקמים בארבעה מתחמים:
הקמפוס הצפוני - שבו נמצאות הפקולטה למדעי הרפואה, והפקולטה למדעי הטבע.
הקמפוס העירוני - שבו נמצאות הפקולטה למדעי הרפואה, הפקולטה למשפטים, הפקולטה למדעי חברה הפקולטה לתאולוגיה והמנהל מרכזי
הקמפוס הדרומי - ובו הפקולטה למדעי הרוח.
קמפוס פרדריקסברג - ובו הפקולטה למדעי הטבע והפקולטה למדעי הרפואה.
האוניברסיטה מתפעלת חמישה מעונות סטודנטים, שאליהם מתקבלים רק סטודנטים שסיימו לפחות שתי שנות לימוד.
במעונות מושכרים רק חדרים ליחידים.
האוניברסיטה אמצה אסטרטגיה למשוך סטודנטים בעלי כישורים מרחבי העולם, ולשם כך יצרה תוכנית לימודים מיוחדת לסטודנטים אלה, והתקשרה בהסכמים לחילופי סטודנטים.
הדירוג האקדמי של האוניברסיטאות בעולם לשנת 2020, המתפרסם בידי אוניברסיטת ג'יאו טונג שאנגחאי, דירג את אוניברסיטת קופנהגן כאוניברסיטה הטובה ביותר בדנמרק ובסקנדינביה ובמקום ה-33 מתוך 1,000 האוניברסיטאות המובילות בעולם.
לפי דירוג CWTS Leiden, האוניברסיטה מדורגת במקום ה-6 באירופה לשנת 2020. בדירוג האוניברסיטאות בעולם של Times Higher Education לשנת 2021 מדורגת האוניברסיטה במקום ה-84 ובשנת 2019 דורגה במקום ה-71–80 בדירוג המוניטין בעולם ובדירוג QS של אוניברסיטאות בעולם ל-2021 מדורגת אוניברסיטת קופנהגן במקום ה-76.
בין בוגרי האוניברסיטה נמנים אישים רבים שהתפרסמו בתחום עיסוקם או מחקרם.
דוגמאות אחדות (לפי סדר כרונולוגי):
תומאס פינקה (1561–1656) מתמטיקאי ופיזיקאי דני, כתב את הספר Geometria rotundi
טיכו ברהה (1546–1601) אסטרונום דני נודע שאחראי לתיעוד המדעי הראשון של סופרנובות, היה מנטור של יוהאנס קפלר.
ניקולאוס סטנו (1638–1696), חוקר חלוץ בתחומי האנטומיה והגאולוגיה.
אולה רמר (1644–1710), אסטרונום, ערך את המדידה הכמותית הראשונה של מהירות האור.
הנס כריסטיאן ארסטד (1777–1851), פיזיקאי וכימאי, מגלה תופעת האלקטרומגנטיות.
ניקולאי גרונטוויג (1783–1872), מורה, סופר, משורר, פילוסוף, היסטוריון וכומר.
סרן קירקגור (1813–1855), תאולוג ופילוסוף, הנחשב ל"אבי האקזיסטנציאליזם".
הנס כריסטיאן גראם (1853–1938), בקטריולוג וממציא צביעת גראם.
נילס ריברג פינסן (1860–1904), רופא וחוקר, זוכה פרס נובל לפיזיולוגיה או לרפואה.
ליז רובין יעקבסן (1862–1961), פילולוגית ובלשנית, האישה הראשונה בעלת תואר דוקטור בבלשנות נורדית.
נילס בוהר (1885–1962), פיזיקאי דני חתן פרס נובל לפיזיקה, מהמשפיעים ביותר במאה ה-20.
אינגה להמן (1888–1993), סייסמולוגית וגאופיזיקאית.
ג'ולי וינטר הנסן (1890–1960), אסטרונומית דנית, האישה הראשונה שקיבלה תפקיד באוניברסיטת קופנהגן.
אוניברסיטת קונטיקט היא אוניברסיטת מחקר ציבורית שהקמפוס הראשי שלה ממוקם בסטורס שבקונטיקט, ארצות הברית.
האוניברסיטה נוסדה ב-1881 ולומדים בה כ-31,100 סטודנטים.
האוניברסיטה נוסדה ב-1881 בשם בית ספר סטורס לחקלאות.
הקמת המוסד התאפשרה בזכות תרומה של קרקע בשטח של 170 אקר וסכום של 6,000 דולר שהוענקו על ידי האחים צ'ארלס ואוגוסטוס סטורס.
בתחילת פעילות בית הספר הוא כלל 13 סטודנטים גברים ו-3 חברי סגל.
ב-1893 שונה שם המוסד לקולג' סטורס לחקלאות ולראשונה נשים הורשו להירשם ללימודים.
ב-1899 שונה שם המוסד לקולג' קונטיקט לחקלאות, ב-1933 שונה השם לקולג' המדינה של קונטיקט וב-1939 קיבלה האוניברסיטה את שמה הנוכחי.
האוניברסיטה חברה ברשת אוניברסיטאס 21.
הקמפוס הראשי של האוניברסיטה ממוקם בסטורס שבקונטיקט.
לאוניברסיטה קמפוסים נוספים בקונטיקט: קמפוס אייברי פוינט שגרוטון שעל נהר התמזה ובו התמחות בלימודים ימיים, קמפוס סטמפורד, קמפוס טורינגטון, קמפוס הרטפורד וקמפוס ווטרברי.
בפרמינגטון ממוקם המרכז הרפואי של אוניברסיטת קונטיקט הכולל את בית החולים האוניברסיטאי ג'ון דמפסי, בית הספר לרפואה, בית הספר לרפואת שיניים ובית הספר לתארים מתקדמים בתחומי המדעים הביו-רפואיים.
האוניברסיטה מחולקת למספר קולג'ים ובתי ספר:
הקולג' לחקלאות, בריאות ומשאבים טבעיים - נוסד ב-1881
הקולג' לאמנויות החופשיות ומדעים - נוסד ב-1939
בית הספר להנדסה - נוסד ב-1901
בית הספר למשפטים - נוסד ב-1921 (נרכש על ידי האוניברסיטה ב-1943)
בית הספר לרוקחות - נוסד ב-1925
בית הספר לתארים מתקדמים - נוסד ב-1940
בית הספר לחינוך - נוסד ב-1940
בית הספר לחקלאות - נוסד ב-1941
בית הספר למנהל עסקים - נוסד ב-1941
בית הספר לאחיות - נוסד ב-1942
בית הספר לרפואת שיניים - נוסד ב-1961
בית הספר לאומנויות יפות - נוסד ב-1961
בית הספר לרפואה - נוסד ב-1961
בית הספר לעבודה סוציאלית - נוסד ב-1948.
לאוניברסיטה קבוצות ב-20 ענפי ספורט שונים.
היא חברה ב-NCAA ובליגת ה-ACC.
קבוצת הנשים מחזיקה בשני הרצפים הארוכים בהיסטוריה של ניצחונות בכדורסל מכללות לנשים.
אוניברסיטת קולומביה הבריטית היא אוניברסיטת מחקר ציבורית שלה קמפוסים בקולומביה הבריטית, קנדה.
האוניברסיטה נוסדה בשנת 1908 כחלק ממכללת אוניברסיטת מקגיל בקולומביה הבריטית.
בשנת 1915 הפך המוסד לעצמאי ואימץ את שמו הנוכחי.
זהו המוסד להשכלה גבוהה הוותיק ביותר בקולומביה הבריטית ובו למעלה מ-71,201 סטודנטים בשני קמפוסים: ונקובר (59,288), ועמק אוקנגן (11,913).
אוניברסיטה התפתחה מאוד לאחר סיום מלחמת העולם השנייה כאשר תוך שנים בודדות מספר הסטודנטים הוכפל.
חלק מהלימודים התקיימו במחנות צבא שהתפנו.
בתחילת שנות ה-70 לסגל האוניברסיטה הצטרפה אנט קולודני והיא הקימה תוכנית לימודי נשים מהראשונות בקנדה.
בשנת 1971 הוכרז על הקמת "מוזיאון אנתרופולוגיה" שבנייתו הסתיימה בשנת 1976.
רוב תלמידי האוניברסיטה לומדים בחמש פקולטות גדולות: אמנויות, מדעים, רפואה, מדע שימושי ובית הספר למנהל עסקים על שם סאודר.
שטחו של קמפוס האוניברסיטה בוונקובר הוא 4.02 קמ"ר.
שטחו של הקמפוס בעמק אוקנגן הוא 2.09 קמ"ר ומהווה חלק מן העיר קלונה.
נתוני הקבלה לאוניברסיטת קולומביה הבריטית הם מבין הגבוהים בקנדה ובהתאם לדירוג מוסדות אקדמיים הנעשים בקנדה, האוניברסיטה מדורגת באופן עקבי בין שלושת המוסדות הטובים במדינה.
תקציב המחקר השנתי באוניברסיטה הוא כ-747.3 מיליון דולר, נכון לשנת 2024 מומנו 9,675 פרויקטים של מחקר.